SET ปิดบวก 4 จุด รับแรงซื้อหุ้นพลังงานหลังราคาน้ำมันปรับตัวขึ้นแรง
SET ปิดบวก 4 จุด รับแรงซื้อหุ้นพลังงานหลังราคาน้ำมันปรับตัวขึ้นแรง โดยดัชนีปิดตลาดวันนี้ ที่ระดับ 1,767.17 จุด บวก 3.95 จุด หรือ 0.22% มูลค่าการซื้อขาย 4.60 หมื่นล้านบาท
12 เม.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,767.17 จุด บวก 3.95 จุด หรือ 0.22% มูลค่าการซื้อขาย 4.60 หมื่นล้านบาท
10 หุ้นดันดัชนีวันนี้

นายประกิต สิริวัฒนเกตุ ผู้อำนวยการฝ่ายวิเคราะห์หลักทรัพย์ บล.กสิกรไทย เปิดเผยว่า ตลาดหุ้นไทยวันนี้สามารถฟื้นตัวขึ้นมาตามที่คาดการณ์ไว้ แม้มูลค่าการซื้อขายเบาบาง เหตุเข้าสู่ช่วงวันหยุดยาวเทศกาลสงกรานต์ ปัจจัยหลักที่ขับเคลื่อนตลาดในวันนี้มาจากหุ้นกลุ่มพลังงานที่ดีดตัวตามทิศทางราคาน้ำมันที่สูงขึ้น ประกอบกับตลาดให้ความสำคัญกับความขัดแย้งการค้าระหว่างสหรัฐฯ และจีนที่เริ่มคลี่คลาย รวมทั้งมีแรงซื้อบางส่วนเข้ามาเพื่อรอการทยอยประกาศผลประกอบการไตรมาส 1/61 ในสัปดาห์หน้า
ส่วนแนวโน้มการลงทุนสัปดาห์หน้า คาดว่าดัชนีตลาดหุ้นไทยจะเคลื่อนไหวในกรอบ 1,760-1,780 จุด จากสัญญาณชี้นำ ETF iShares Thailand ในสหรัฐฯ ที่ปรับตัวเพิ่มขึ้นนำตลาดหุ้นไทย เชื่อว่าในมุมมองนักลงทุนต่างชาติยังมองตลาดหุ้นไทยดีเป็นปัจจัยหนุนตลาด
อย่างไรก็ดี ยังแนะให้ติดตามการประกาศตัวเลขอัตราการเติบโตทางเศรษฐกิจ (GDP) ของจีน และการทยอยประกาศผลประกอบการบริษัทจดทะเบียน โดยจะเริ่มจากกลุ่มธนาคารพาณิชย์ในสัปดาห์หน้า
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
PTT มูลค่าการซื้อขาย 6,051.58 ล้านบาท ปิดที่ 550.00 บาท  เพิ่มขึ้น 4.00 บาท
EA มูลค่าการซื้อขาย 2,276.18 ล้านบาท ปิดที่  34.25 บาท  เพิ่มขึ้น 1.25 บาท
PTTEP มูลค่าการซื้อขาย 1,990.48 ล้านบาท ปิดที่ 118.00 บาท  เพิ่มขึ้น 2.00 บาท
SCB มูลค่าการซื้อขาย 1,647.61 ล้านบาท ปิดที่ 141.00 บาท   ลดลง 0.50 บาท
SCC มูลค่าการซื้อขาย 1,640.43 ล้านบาท ปิดที่ 488.00 บาท   ลดลง 4.00 บาท
ตลาดหุ้นเอเชีย
